Á grundvelli þessara upplýsinga færðu greiðslumat til bráðabirgða og þá geturðu áttað þig á hversu dýra eign þú getur skoðað með kaup í huga . Algengt er að lánað sé fyrir allt að 85% af markaðsvirði íbúðar fyrir fyrstu kaupendur ef greiðslumat sýnir að lántakandi ræður við afborganir af slíku láni . Einnig tíðkast tvenns konar gerðir afborgana : jafnar afborganir eða jafnar greiðslur . Algengast er að kaupandi verði leggja fram sjálfur a.m.k. 20% af söluverði íbúðar . Hvernig íbúð langar þig að kaupa ? Hvað væri hæfileg stærð ef þú ætlar að minnka við þig ? Í litlu eða stóru fjölbýli , raðhúsi eða einbýli ? Í hvaða hverfi eða bæjarhuta á höfuðborgarsvæðinu gætirðu hugsað þér að búa ? Hafðu í huga atriði eins og skóla , almenna þjónustu eins og verslanir og samgöngur ( t.d. hvað er langt fyrir þig að fara til vinnu ) . Þá er að finna íbúðina sem þig langar í Fasteignavefsíður Gott er að byrja á að skoða íbúðir á fasteignavefsíðum eins og fasteignir.is eða mbl.is / fasteignir . Fermetraverð Fermetraverð segir oft meira en ásett kaupverð um raunverulegt virði íbúðar eða hversu íbúðin er hátt verðlögð . Á söluyfirliti má einnig sjá fasteignagjöld og vatns - og fráveitugjöld ( og húsgjöld í fjölbýli ) sem þú verður að taka með í reikninginn þegar þú áætlar árlega greiðslubyrði eftir kaupin . Í söluyfirliti er einnig algengt að lýsa ástandi eignar , hvort komið sé að viðhaldi eða viðgerðum . Yfirleitt er tekið fram hvenær íbúðin sé laus til afhendingar sem getur skipt verulegu máli ef þú átt eftir að selja íbúðina þína eða ert búin ( n ) að selja og átt að losa íbúðina þína fyrir tilsettan tíma . Opið hús Nær undantekningarlaust tíðkast nú orðið að hafa það sem nefnt er „ opið hús “ þegar íbúð fer í sölu . Skoðun íbúðar með tilboð í huga Ef þú kemst að þeirri niðurstöðu eftir að hafa skoðað íbúðina á opnu húsi að þú viljir hugsanlega gera tilboð í hana skaltu hafa samband við fasteignasalann og fá að skoða íbúðina aftur með seljanda . Gott að hafa í huga þegar íbúð er skoðuð Skoðaðu gluggana vel . Eru ofnar í góðu ástandi ? Opnaðu fasta skápa og skúffur í svefnherbergjum og í eldhúsinnréttingu . Hvernig er ástandið á fráveitu , skólplögnum . Dren er lögn sem hindrar að vatn í jarðvegi leggist utan á neðstu hluta byggingar og valdi þar rakaskemmdum . Ef íbúð er í fjölbýli skaltu spyrja um framkvæmdasjóð og hversu mikið fé er í þessum sjóði . Framkvæmdasjóður fylgir ævinlega með til kaupanda . Ef þú telur þig ekki búa yfir nægilegri þekkingu til að skoða ástand íbúðar getur verið skynsamlegt að biðja kunnáttumann , t.d. iðnaðarmann , að skoða með sér íbúðina , ekki síst ef hún er í húsi sem er komið nokkuð til ára sinna . Greiðslumat Áður en þú byrjaðir að leita að íbúð varstu búinn að fá bráðabirgðagreiðslumat hjá bankanum þínum , lífeyrissjóði eða Íbúðalánasjóði . Þegar endanlegt greiðslumat liggur fyrir getur þú hafist handa um að gera tilboð í íbúðina sem þú hefur áhuga á að kaupa . Stundum dregur fólk að kanna lánsmöguleika og fara í greiðslumat þar til eftir að það hefur gengið frá kaupsamningi um íbúðarkaup . Þá er kauptilboð gert með fyrirvara um fjármögnun – eins og það er nefnt . En það er ágæt regla og skapar þér sterkari stöðu við tilboðsgerðina að vita áður en þú gerir tilboð hvort þú færð lán og hversu hátt það getur orðið . Kauptilboð og gagntilboð Þegar þú hefur fengið endanlegt greiðslumat og vilyrði um lán og veist þar með hvað þú hefur í höndunum til íbúðarkaupanna er næsta skref að gera tilboð í íbúðina . Láttu skynsemina ráða Almenna reglan er sú að tilboð gildir í einn eða tvo sólarhringa frá því að þú undirritar tilboðið og það er sent til seljanda . Fasteignasalinn sér um að þinglýsa kaupsamningnum og þú sem kaupandi greiðir stimpilgjaldið sem er 0,8% af fasteignamati ( 0,44% ef um fyrstu kaup er að ræða ) . Seljendur eru oft hikandi að taka tilboði með fyrirvara um fjármögnun , jafnvel þó að þú sért eini tilboðsgjafinn . Ef fleiri bjóða í íbúðina eru mestar líkur á að seljandi taki tilboði þar sem ekki er gerður fyrirvari um fjármögnun . Á þeim fundi er gengið frá lokagreiðslunni og uppgjöri vegna fasteignaskiptanna . Kaupandi á rétt á afsali þegar allar greiðslur hafa verið inntar af hendi . Í kaupsamningi er kveðið á um hvenær seljandi eigi að afhenda þér íbúðina . Yfirleitt gerist það á þeim degi sem þú innir af hendi lokagreiðslu skv. kaupsamningi og afsal er gefið út en afhending getur verið ákveðin fyrr , t.d. við undirritun kaupsamnings ef íbúð er þá laus til afhendingar . Kaupandi og seljandi geta einnig í kaupsamningi samið um að íbúð skuli afhent á tilteknum degi á tímabilinu frá undirritun kaupsamnings til útgáfu afsals .